Adam Tas se grootste eer ... PLUS hy wys sy gesin
JY LEES NOU Adam Tas se grootste eer ... PLUS hy wys sy gesin
Adam Tas maak binnekort sy debuut as akteur én sy nuwe album het ná net vier weke goue status behaal! Maar vir dié liedjieskrywer is pa-wees die grootste eer.
"Ek is bitter dankbaar dat die mense van Suid-Afrika my musiek so ondersteun. Dit maak die bloedsweet die moeite werd," het Adam vertel voordat hy en 'n paar vriende die geleentheid gevier het.
Want jy is boer is hoe ek dankie sê vir elke boer in ons land. Niemand sien hom huil en bid vir reën in 'n droë tyd nie. Niemand sê vir hom dankie vir sy opofferings nie. Jy eet drie keer 'n dag - sonder 'n boer sou jy niks kon eet nie! Die plaat is my dankie aan hulle!
Elke lied is vir my soos 'n kind. Dis moeilik om 'n gunsteling te kies! Ek sou sê "Ligtoringman" - dis in my oë die beste wat ek nog kon skryf.
Ek's vrek bang vir kameras, so fliek maak was die eerste dag vir my soos om dood te gaan. Daarna het ek ontspan en die proses baie geniet! Dit was 'n belewenis.